[{"text_idx": "#000001", "text": "Pu\u0308had on ukse ees ning see ta\u0308hendab, et tuleb mo\u0303elda, mida panna jo\u0303ululauale. Selleks, et toidu pa\u0308rast muretsemise asemel saaks jo\u0303uluro\u0303o\u0303mu nautida, panime talvenumbrisse kirja mo\u0303ned ideed, kuidas peolaud katta."}, {"text_idx": "#000002", "text": "Internetist leiab erinevaid norivorstide ehk taimsete verivorstide ja pikkpoisi retsepte. Talvenumbri leheku\u0308ljelt 50 leiad Angelina Sorgina seene wellington\u2019i retsept, mis samuti imeliselt jo\u0303uluale sobib. Kes eelistab poest mu\u0308u\u0308davaid tooteid, saab lauale panna na\u0308iteks Thormi talvevorstid vo\u0303i Marta Pagari norivorstid. Ko\u0303ik need sobivad imeha\u0308sti kartulite ja praekapsa ko\u0303rvale. Kui otsustad jo\u0303ulukapsa valmista ise, katseta ajakirja esikaanel olevaid Miaspirationi jo\u0303ulukapsaid, mille retsept on leheku\u0308ljel 53. Poetoodete puhul ja\u0308lgi, et koostises poleks searasva ega teisi loomseid koostisosi. Paljudel praekapsastel on ka juba veganma\u0308rk peal."}, {"text_idx": "#000003", "text": "Seene wellington. Retsepti leiad siit."}, {"text_idx": "#000004", "text": "Ajakirja lo\u0303pust leiad nii kookide kui ka magustoitude retsepte. Poelettidel on samuti erinevaid koogikesi, kuid tootevalik varieerub poodides va\u0308ga palju. Aga mis oleksid jo\u0303ulud ilma piparkookideta?! O\u0303nneks on piparkookide seas mitmeid veganvalikuid ja sellelgi aastal on lettidel uusi tooteid, na\u0308iteks piparkoogimaitselise ta\u0308idisega Domino ku\u0308psised. Kui soovid ise ku\u0308psetada, siis vegantaina saab ise valmistada vo\u0303i osta poest. Piparkoogitainast ja magusaid roogasid pakuvad ka mitmed so\u0308o\u0308gikohad."}, {"text_idx": "#000005", "text": "Laual vo\u0303iks olla ka midagi kergemat, mida on mo\u0303nus enne vo\u0303i pa\u0308rast suuremat einet ampsata. Soolasele sna\u0308kivaagnale saab panna juurvilju, hummust, veganpallikesi ja erinevaid veganjuuste. Magusaks ampsuks sobivad pa\u0308hklite ja marjade segud ning isevalmistatud vu\u0308rtsised jo\u0303ulumandlid. Kausike mandariinidega toob tuppa mo\u0303nusa mandariinilo\u0303hna."}, {"text_idx": "#000006", "text": "Klassikaline jo\u0303ulujook on glo\u0308gi, kuid tasub uurida koostisosade nimekirja, sest vahel kasutatakse magustajana mett. Mo\u0303nusa jo\u0303ulutunde loob Oddlygoodi kaneeli- ja kardemonimaitseline kaerajook, mis sobib niisama joomiseks vo\u0303i kohvile lisamaitse andmiseks. Veekannule vo\u0303id lisada apelsiniviile vo\u0303i piparmu\u0308nti, et anda veele mo\u0303nusa maitse."}, {"text_idx": "#000007", "text": "Selleks, et lauale ilu juurde anda, pole vaja poodi tormata. A\u0308kki on sul juba kaunistusi olemas vo\u0303i saad ise va\u0308hese vaevaga silmailu juurde luua? Loodusla\u0308hedase kaunistusena saab kasutada na\u0308iteks ka\u0308bisid. Kui tood tuppa pa\u0308ris kuuse, siis ka\u0308rpimisel tekkinud oksakesi saab samuti kaunistamiseks kasutada. Kui otsustad siiski sammud poe poole seada, mo\u0303tle, kas kaunistusi saab ka hiljem kasutada. Meeleolu aitavad luua ka ku\u0308u\u0308nlad. O\u0303nneks on mitmed tootjad pakendile lisanud ma\u0308rkme, et ko\u0303ik nende koostisosad on veganso\u0303bralikud."}, {"text_idx": "#000010", "text": "Lihaalternatiivide tootja: ko\u0303ige raskem on arendada lihale sarnast tekstuuri"}]